På turneringens andre kampdag skulle Belarus spille mot Norge, som måtte spille uten deres skadede, hjemsendte stjerne Knutsen. I en kamp som Norge kontrollerte sikret Ole Eskild Dahlstrøm og Morten Finstad en norsk ledelse, men kort før slutt klarte det norske laget ikke å klarere målgården etter at Robert Schistad hadde reddet et skudd. Andrej Rasolka straffet Norge og utlignet for Belarus. Kampen endte 2−2 og Norge var nå avhengig av seier over Østerrike for å kvalifisere seg til OL. For å gjøre situasjonen verre slo stjernebacken Petter Salsten også opp sin kneskade i løpet av kampen. Vertene slet også på turneringens andre dag; de frustrerte østerrikerne ble udisiplinerte i løpet av kampen og tapte til sist 1–4 til Kasakhstan.